title: "Hinrich C. Hinrichsen"
text: "Hinrich C. Hinrichsen (*29. April 1898 uun Dunsem \u00fc\u00fcb Fer, \u2020 1978) wiar en skuulm\u00e4\u00e4ster an h\u00e4\u00e4 ham f\u00f6r't fering-\u00f6\u00f6mrang spriak an literat\u00fc\u00fcr iinsaat.\n\nLeewent \nHinrich, hi wurd leeder uk \"Hinne Ruul\" n\u00e4\u00e4md, wiar det \u00e4\u00e4lst kint faan Roluf D. Hinrichsen an sin w\u00fcf Elene, b\u00e4\u00e4ren Braren. 1920 maaget hi sin iarst skuulm\u00e4\u00e4sterpreew an werket iarst uun \u00d6\u00f6wenem, leeder uun Medelby. 1924 wiar hi befreid m\u00e4 Karoline, b\u00e4\u00e4ren Hinrichsen, hed ian doochter an f\u00fcng en f\u00e4\u00e4st steed bi't skuul uun Olersem. Diar begand hi an skr\u00e4\u00e4w an saameld jongensliitjin an riimen, diar uun a \"F\u00f6hrer Lokalanzeiger\" ufdr\u00fckt wurd. 1929 wakselt Hinrich auer tu \u00d6dersem an 1932 kaam sin letj heft \"Allerhand ual Stacken an Riemen...\" \u00fctj. 1938 ging'er tu Foortuft, huar hi oober ei loong werket h\u00e4\u00e4, auer hi 1939 uun a kriich skul. Diar kaam'er iarst 1949 weder t\u00fcs faan an f\u00fcng do en steed uun Noorsaarep. \u00dc\u00fcb Oomram begand \"Hinne Ruul\" weder m\u00e4't skriiwen an j\u00e4\u00e4w det heft \"Oome, fertel mi wat\" \u00fctj. 1954 ging'er weder tu Foortuft an skr\u00e4\u00e4w det teooterstak \"At rocht hialmedel\". Uk \u00fcs hi 1963 uun panjuun ging, skr\u00e4\u00e4w hi noch flook staken. 1978 stoorew hi uun't tachentagst juar.\n\nBibliografii \n F\u00fcr uns! - Sonderbeilage zum \"F\u00f6hrer Lokal-Anzeiger\" Nr. 103, 1925\n Allerhand ual Stacken an Riemen an noch wat, diar Jongen hall auerwees mei. o. J. (1932), Wyk \u00fcb Fehr, 32 S.\n Oome, fertel mi wat!, 1953, Noortharep, 12S.\n Et rocht Hialmedel'', Kameedestak \u00fc\u00fcb fereng uun fjauer Apt\u00f6\u00f6g, amanbi 1955, ei dr\u00fckt\n flook letjer staken, ei dr\u00fckt\n\nFutnuuten \n\nHinrichsen"